Evenimentul se desfășoară în perioada 31 martie-1 aprilie, între orele 10:00-17:00, la Casa Dăinuirii (str. 1 Decembrie 1918, nr. 2), unde zeci de medici specialiști și asistenți medicali voluntari își pun la dispoziția cetățenilor serviciile și aptitudinile, în cadrul unui spital mobil format din peste 25 de cabinete.
Participanții pot beneficia de ecografii – mamară, tiroidă, pelviană, prostată, ecografii cardiace + EKG, eco-Doppler arterial și venos, ecografie urologie – și consultații pe Departamentele Cardiologie, ORL, Stomatologie, Dermatologie și Medicină Internă. De asemenea, vor putea opta pentru consiliere psihologică, psihiatrică, nutrițională sau spirituală. Promovarea sănătății este un proces care implică participare individuală, dar și responsabilitate comună. Pentru a adopta un stil de viaţă sănătos şi pentru a lua decizii favorabile în acest sens, oamenii trebuie să aibă cunoștințe bune despre valorile sănătății şi a mijloacelor de a o proteja. Mulți români nu au timp, bani și nici suficient curaj pentru a afla ce îi doare.
Scopul evenimentului este de a oferi servicii medicale gratuite în spații create special în colaborare cu partenerii și sponsorii noștri. DIN GRIJĂ PENTRU TINE este o campanie de prevenție și educație pentru sănătate, care își dorește să tragă un semnal de alarmă cu privire la statisticile îngrijorătoare în ceea ce privește creșterea incidenței patologiilor oncologice, dar și a altor afecțiuni grave, în contextul în care mulți români neglijează sau întârzie prezentarea la medic. Unul dintre obiectivele campaniei este acela de a apropia medicul de pacient, astfel încât patologiile grave să fie depistate la timp. Pentru mai multe informații despre proiect, înscriere, proceduri medicale sau specialiști implicați accesați site-ul https://dingrijapentrutine.ro/ sau paginile de pe rețelele de socializare. Programări se pot face la telefon 0376.506070.
Evenimentul este organizat de Biserica Adventistă de Ziua a Șaptea din România – Conferința Transilvania de Nord în parteneriat cu Consiliu Județean Satu Mare și Primăria Municipiului Satu Mare. De asemenea, sunt alături în proiect: Spitalul Județean de Urgență Satu Mare, Spitalul Oncologic MEDEX – Târgu Mureș, Direcţia de Asistenţă Socială şi Medicală, Inspectoratul Școlar Județean Satu Mare, Speranța TV și Radio Vocea Speranței.
Citește și